
Uznesenie Krajský súd v Bratislave v právnej veci žalobcu: SZZ Základná organizácia 05-07 Pohraničník, so sídlom U.. K. J., E., XXX XX I., IČO: 00 178 152, právne zastúpený advokátom: JUDr. Jozef Matkovčík, advokát, so sídlom Vazovova 9/A, 811 07 Bratislava, proti žalovanému: Okresný úrad Bratislava, Odbor opravných prostriedkov, so sídlom Staromestská 6, 814 40 Bratislava, za účasti: X.) O. K., bytom A. XX, XXX XX I., X.) W. X., bytom D. XX, XXX XX I., X.) T. K., bytom A. XX, XXX XX I., právne zastúpení: Marko & Overton-Fox, s.r.o., AK so sídlom Karpatská 18, 811 05 Bratislava, 4.) Hlavné mesto SR Bratislava, so sídlom Primaciálne nám. 1, 814 99 Bratislava, o preskúmanie zákonnosti rozhodnutia žalovaného č. 886/111/2012 zo dňa 8.6.2012, jednomyseľne, takto
r o z h o d o l :
Rozsudok Krajského súdu v Bratislave č.k. 4S/174/2012 - 114 zo dňa 25.10.2013 sa v záhlaví opravuje tak, že správne znie:
„ Krajský súd v Bratislave v senáte zloženom z predsedníčky senátu JUDr. Judity Kokolevskej a členiek senátu JUDr. Soni Langovej a JUDr. Miloty Tóthovej v právnej veci žalobcu: SZZ Základná organizácia 05-07 Pohraničník, so sídlom U.. K. J., E.. G. IČO: 00 178 152, právne zastúpený advokátom: JUDr. Jozef Matkovčík, advokát, so sídlom Vazovova 9/A, 811 07 Bratislava, proti žalovanému: Okresný úrad Bratislava, Odbor opravných prostriedkov, so sídlom Staromestská 6, 814 40 Bratislava, za účasti: X.) O. K., bytom A. XX, XXX XX I., X.) W. X., bytom D. XX, XXX XX I., X.) T. K., bytom A. XX, XXX XX I., právne zastúpení: Marko & Overton-Fox, s.r.o., AK so sídlom Karpatská 18, 811 05 Bratislava, 4.) Hlavné mesto SR Bratislava, so sídlom Primaciálne nám. 1, 814 99 Bratislava, o preskúmanie zákonnosti rozhodnutia žalovaného č. 886/111/2012 zo dňa 8.6.2012, jednomyseľne, takto.....“
o d ô v o d n e n i e :
Žalobou doručenou krajskému súdu v Bratislave dňa 23.8.2012, teda v zákonom určenej lehote sa žalobca domáhal preskúmania rozhodnutia žalovaného č. 886/111/2012 zo dňa 8.6.2012, ktorým zamietol odvolanie žalobcu a potvrdil rozhodnutie Obvodného pozemkového úradu v Bratislave zn.: 0114/12/1328/12/LVY zo dňa 5.4.2012, ktorým bolo zastavené správne konanie podľa § 30 ods. 1 písm. a) zákona č. 71/1967 Zb. o správnom konaní v znení neskorších predpisov (ďalej len zákon č. 71/1967 Zb.) vo veci návrhu na začatie konania podľa § 7 ods. 1 zákona č. 64/1997 Z.z. o užívaní pozemkov v zriadených záhradkových osadách a vyporiadaní vlastníctva k nim v znení neskorších predpisov (ďalej len zákon č. 64/1997 Z.z.). Krajský pozemkový úrad v Bratislave sa vo veci riadil rozhodnutím Krajského súdu v Bratislave č.k. 6Co 161/04-277 zo dňa 25.11.2004, keď zistil, že členovia ZO SZZ č. 5-7 Pohraničník nie sú účastníkmi konania a nejde o konanie, ktoré môže začať správny orgán. Bol toho názoru, že členovia tejto základnej organizácie neoprávnene užívajú predmetné pozemky a vlastníctvo k predmetným pozemkom nie je možné vyporiadať podľa citovaného zákona.
Krajský súd v Bratislave rozsudkom č.k. 4S/174/2012-114 zo dňa 25.10.2013 žalobu zamietol a žalobcovi náhradu trov konania nepriznal.
Najvyšší súd Slovenskej republiky písomným podaním zo dňa 5.11.2014 doručenom Krajskému súdu v Bratislave dňa 10.11.2014 vrátil vec súdu ako predčasne predloženú s tým, že poukázal na nesprávne uvedeného žalovaného v písomnom vyhotovení rozsudku č.k. 4S/174/2012-114 zo dňa 25.10.2013 a uložil súdu, aby uvedenú chybu odstránil postupom podľa § 164 O.s.p..
V písomnom vyhotovení rozsudku došlo k zrejmej inej nesprávnosti, keď v záhlaví rozsudku bol za žalovaného nesprávne uvedený Obvodný úrad Bratislava namiesto správne označeného žalovaného Okresný úrad Bratislava. Ďalej súd opravil chybu v písaní týkajúcu sa sídla právneho zástupcu účastníkov konania, nakoľko v písomnom vyhotovení rozsudku bola uvedená adresa Karpastká 18 namiesto správne uvedenej adresy Karpatská 18. Súd taktiež číselne označil účastníkov konania.
Podľa § 164 veta prvá a druhá O.s.p, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom.
Nakoľko v záhlaví písomného vyhotovenia rozsudku došlo k inej zrejmej nesprávnosti pri uvedení žalovaného, a k chybám v písaní týkajúcej sa nesprávne uvedenej adresy právneho zástupcu účastníkov konania, súd v zmysle § 164 O.s.p. uvedenú inú zrejmú nesprávnosť opravil. Zároveň súd číselne označil účastníkov konania.
Poučenie:
Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky, prostredníctvom Krajského súdu v Bratislave.
V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

